<classify> Mnamo Julai 28, mchezo wa fainali ya Kombe la Emirates kati ya Arsenal na Lyon Ufaransa utafanyika maskani kwa Arsenal, Uwanja wa Emirates nchini England. Arsenal wana kumbukumbu ya kushinda mataji mawili ya Kombe la Emirates katika miaka miwili mfululizo iliyopita. Timu hizo mbili zimekutana mara tatu hapo awali ambapo Lyon haijafanikiwa kuibuka na ushindi katika mechi zote tatu. Mara ya mwisho timu hizo mbili kukutana kwenye kombe la Emirates ilikuwa mwaka 2015, ambapo Arsenal ilichapa Lyon 6-0. Je! Lyon itaweza kulipiza kisasi kukutana mara ya mwisho? Msimu uliopita kwenye Ligi Kuu ya England, Arsenal walishinda mechi 21, mabao 7 na kupoteza micheo 10, wakizidiwa alama moja na mahasimu wao wa Jiji la London Tottenham na kushika nafasi ya tano. Vile vile, katika michezo kumi iliyopita Arsenal wameshinda sita, sare mbili na kufungwa mara mbili na kufanya uwiano wa kushinda kwa asilimia 60, ambao kimahesabau si mbaya ikizingatiwa kuwa wako kwenye uwanja wao wa nyumbani ambao wana rekodi nao nzuri katika kombe hilo. Kwa upande wao, Lyon walipata ushindi mara 21, walitoka sare mara tisa na kupoteza mara 8 kwenye Ligue 1 msimu uliopita, wakishika nafasi ya tatu kwenye msimamo. Hata hivyo, Lyon wamepoteza mechi zao mbili za mwisho za kirafiki hivi karibuni wakionekana kutofanya vema katika maandalizi ya kuelekea msimu mpya.  <topic>: MICHEZO 